|  |  |  |
| --- | --- | --- |
| **ДО**  **ДИРЕКТОРА НА РИОСВ ПЛОВДИВ**    **У В Е Д О М Л Е Н ИЕ**  за инвестиционно предложение    от **„ЛИДЛ БЪЛГАРИЯ ЕООД ЕНД КО“ КД,**  **УВАЖАЕМИ ГОСПОДИН ДИРЕКТОР**,  Уведомяваме Ви, че ***„*ЛИДЛ БЪЛГАРИЯ ЕООД ЕНД КО“ КД,**има следното инвестиционно намерение: Изграждане на **„МАГАЗИН ЗА ХРАНИТЕЛНИ И НЕХРАНИТЕЛНИ ПРОДУКТИ”** в ПИ с ИД 56784.539.744,  по КК на гр. Пловдив, УПИ I-441 производствени складови и обществено обслужващи дейности, кв. 1, по плана на „ЮИПЗ“, гр. Пловдив, район Тракия, ул. „Недялка Шилева“ №8  ВЪЗЛОЖИТЕЛ: „ЛИДЛ България ЕООД ЕНД КО“ КД, ЕИК 131071587, със седалище и адрес на управление: с. Равно поле ул. Трети март №1, представлявано от неограничено отговорния съдружник ЛИДЛ България ЕООД ЕИК 130993772, със седалище и адрес на управление с. Равно поле ул. Трети март №1, представлявано от Милена Емилова Драгийска –Денчева управител и Бисер Борисов Инчовски - управител, собственик на основание Нотариален акт за покупко-продажба на недвижими имоти №147, том I, рег. №1211, дело №110 от 2024 г., вписан в Служба по вписванията - Пловдив с вх., рег. №5676 от 27.02.2024г, акт №125, том 15, дело №3198/2024  Имота е собственост на Възложителя с документи: Нотариален акт за покупко-продажба на недвижими имоти №147, том I, рег. №1211, дело №110 от 2024 г., вписан в Служба по вписванията - Пловдив с вх., рег. №5676 от 27.02.2024г, акт №125, том 15, дело №3198/2024  Характеристика на инвестиционното предложение:  **1. Резюме на предложението**  Инвестиционното намерение предвижда изграждане на „**МАГАЗИН ЗА ХРАНИТЕЛНИ И НЕХРАНИТЕЛНИ ПРОДУКТИ ”** в град Пловдив, район Тракия.  Функционалното разпределение се състои от няколко функционални групи   * Търговска зала, пекарна и санитарен възел за посетители, отговарящ на нормите за достъпна среда * Складова част, състояща се от товарна рампа, нощен прием, дневен прием и хладилна камера * Административно - битова част   Ще бъдат осигурени необходимите по норматив входове и изходи за евакуация от всички помещения в обекта.  Сградата ще бъде изпълнена със смесена конструкция- стоманобетонови вертикални елементи и плосък покрив от стоманена конструкция. Вътрешните преградни стени и външните стени ще се изпълняват с тухлена зидария. Пред външните стоманобетонови конструкции се полага топлоизолация.  Паркингът ще бъде открит и с капацитет – 123 паркоместа  Хипермаркетът ще бъде част от верига магазини на „ЛИДЛ“.  Разгънатата застроена площ на бъдещия обект ще бъде около **2529 кв.м,**  Входовете на магазина ще бъдат от бул. „Цар Симеон“ и ул. „Недялка Шилева“.  Входът към супермаркет ЛИДЛ ще е ориентиран в непосредствена близост до паркинга за клиенти. До входа ще бъде оформена покрита площадка за търговските колички.  Зареждането на магазина ще се осъществява чрез рампа за товарните коли. В тази зона са ситуирани дизелагрегатно и помещение за смет.  Основният достъп до сградата ще се осъществява от главният вход на магазина, който ще е оформен с метална козирка /продължение на основния покрив/ и фирмена светеща рекламна табела. Ще бъдат осигурени необходимите места за паркиране за клиентите в имота.  (посочва се характерът на инвестиционното предложение, в т.ч. дали е за ново инвестиционно предложение, и/или за разширение или изменение на производствената дейност съгласно приложение № 1 или приложение № 2 към Закона за опазване на околната среда (ЗООС)  **2. Описание на основните процеси, капацитет, обща използвана площ;** необходимост от други свързани с основния предмет спомагателни или поддържащи дейности, в т.ч. ползване на съществуваща или необходимост от изграждане на нова техническа инфраструктура (пътища/улици, газопровод, електропроводи и др.); предвидени изкопни работи, предполагаема дълбочина на изкопите, ползване на взрив:  Технологията на търговските обекти на LIDL е разработена на база доставка на готови пакетирани стоки от фирмите доставчици, с възможност за директно зареждане в търговската зала. Не се предвижда транжиране или разфасоване на месо или месни продукти.  В програмата на инвеститора е заложено построяване на самостоятелна хладилно-складови бази на териториален принцип за зареждане на търговските обекти, което ще даде възможност за регулиране на доставките и избягване прекомерното струпване на стоки в тях.  Всички стоки и продукти се разтоварват на изравнителна /товарна/ рампа, предварително премерени, разфасовани и опаковани в опаковки за директна продажба на дребно към краен клиент.  Бързоразвалящите се продукти се съхраняват в хладилна клетка намиращи се в зона нощен прием. Останалите стоки се разпределят в основното помещение прием стоки, също групирани в зони според вида им и според предназначението им – хранителни, нехранителни, като от там, всички стоки се разпределят преди работа и през деня по стелажите в търговската зала. Зареждането на търговския обект се осъществява чрез хидравлични ръчни и електрически колички.  Съхранението и предлагането на хранителните продукти от животински произход е предвидено в открити хладилни витрини с температура 0 - 2°С и нискотемпературни хладилни шкафове (тип ракла) за замразени продукти. Всички хл. съоръжения и хл. камери използват фреон R290 /пропан <150/г във всеки отделен кръг съгласно Европейските директиви.  В търговската зала на супермаркета се обособяват следните функционални сектори:  **Виндфанг.** Служи за вход и изход към/от суперматкета. Същият има пряка връзка както с търговската зала така също и със след касова зона за изход от търговския обект. Виндфангът е с две двойни двукрили автоматични плъзгащи се врати, с автономно захранване и въздушни завеси.  **Помещение за прием на амбалаж.**  **Търговска зала на самообслужване.**  В супермаркета ще се продават следните видове стоки: Санитарни и хигиенни стоки, козметика, плодове и зеленчуци, алкохолни и безалкохолни, консерви, захарни и шоколадови изделия, подправки сухи и течни  пакетирани хранителни продукти, тестени изделия, какао, кафе, чай, мед, хлебни полуфабрикати за печене, тютюневи изделия, хранителни стоки-дълбоко замразени, мляко и млечни продукти, месо и месни продукти, риба и рибни продукти, пилета и пилешки продукти, готови салати, сладолед и сладоледни изделия и промишлени стоки.  Хлябът и хлебните изделия се предлагат пакетирани в количества, които не изискват отделен склад и позволяват излагането им направо в търговската зала на рафтове. Зареждането с хляб става ежедневно. Хлябът ще е пакетиран.  Предвижда се и изпичане на хляб и хлебни изделия и на място. За спазване на санитарно хигиенните изисквания се предвижда **Помещение/пекарна/ за хляб и хлебни изделия-** намира се в пряка връзка с търговската зала.  Зареждането на търговската зала се осъществява с ръчни и електрически палетни колички.  Супермаркетът е изцяло обособен за самообслужване. Стоките са разположени на стелажи, от които клиентите вземат и плащат на касите преди изхода.  Пазаруването се осъществява с пазарски колички, които стоят на обособено за целта място пред входа на търговския обект.  В търговската зала на обекта са предвидени крайстенни и островни средно и нискотемпературни хладилни витрини за съхранение на различни видове пакетирани млечни продукти, колбаси, птичи, рибни и месни продукти и др.  За всички видове стоки, които са пакетирани и не са бързоразвалящи се, върху цялата търговска площ, са разположени неутрални вертикални стелажи с различен брой рафтове.  За продажбата на плодове и зеленчуци са предвидени палети и стелажи за пазарувне на самообслужване. като в тази зона е предвидени контролни везни за претеглянето им.  В по-голямата си част плодовете и зеленчуците ще се продават в пакетиран вид.  Всяка стока ще пристига пакетирана и опакована, съгласно изискванията на Закона за храните.  Касовия възел се състои от 6 автоматични каси, свързани с централен компютър.  Касовата зона е сформирана от линейно разположени касови апарати с лентови транспортьори. Върху плотовете на касите са предвидени касов апарат, място за плащане, стелажи за цигари, витрина за пакетирани сладкарски изделия.  **Административно-битови помещения , включващи тоалетни, съблекални и стая за почивка за персонала. Офис за администрацията и сървърно помещение.**  **Технически помещения, които ще включват -** помещение за видеонаблюдение,коридор; офис управители отчитане касови наличности; техническо помещение „КСК” –– оборудван по ВиК проект;техническо помещение „ГРТ” –– оборудван по Електро проект.      3. Връзка с други съществуващи и одобрени с устройствен или друг план дейности в обхвата на въздействие на обекта на инвестиционното предложение, необходимост от издаване на съгласувателни/разрешителни документи по реда на специален закон; орган по одобряване/разрешаване на инвестиционното предложение по реда на специален закон:  Инвестиционното предложение представлява нов обект от веригата на „ЛИДЛ България“  4. Местоположение:  (населено място, община, квартал, поземлен имот, като за линейни обекти се посочват засегнатите общини/райони/кметства, географски координати или правоъгълни проекционни UTM координати в 35 зона в БГС2005, собственост, близост до или засягане на елементи на Националната екологична мрежа (НЕМ), обекти, подлежащи на здравна защита, и територии за опазване на обектите на културното наследство, очаквано трансгранично въздействие, схема на нова или промяна на съществуваща пътна инфраструктура)  Новият магазин на ЛИДЛ ще бъде реализиран в следните имоти:  ПИ с ИД 56784.539.744, вид територия: урбанизирана НТП-за друг вид производствен, складов обект, площ 10708 кв.м., стар номер 441, кв. 1 по плана на ЮИПЗ-Ⅱ част, парцел Ⅰ-441 за производствени, складови и общ. обсл. дейности, Заповед за одобрение на КККР № РД-18-48/03.06.2009г. на Изпълнителния директор на АГКК,  Обща площ на имотите - 10708 кв.м.  Инвестиционното предложение не попада в защитена територия, не представлява защитен обект и/ или паметник на културата, не засяга съществуващи културни ценности и територии със специфичен санитарен статут.  Имотът, предмет на инвестиционното предложение не попада в границите на защитени територии и в границите на защитени зони от мрежата НАТУРА 2000. Реализацията на проекта няма да окаже въздействие върху биологичното разнообразие и местообитания на видове, предмет на опазване в защитените зони. Строежът не попада в защитена територия и не е в близост до защитен обект. В близост до строежа няма недвижими паметници на културата.  **5. Природни ресурси**, предвидени за използване по време на строителството и експлоатацията:  (включително предвидено водовземане за питейни, промишлени и други нужди - чрез обществено водоснабдяване (ВиК или друга мрежа) и/или водовземане или ползване на повърхностни води и/или подземни води, необходими количества, съществуващи съоръжения или необходимост от изграждане на нови)  Захранването на имота с питейна вода ще се осигури от градската водопроводна мрежа на град Пловдив  Електрозахранването на обекта ще бъде осигурено от изградената и съществуваща мрежа на ЕВН България.  **6. Очаквани вещества, които ще бъдат емитирани от дейността, в т.ч. приоритетни и/или опасни, при които се осъществява или е възможен контакт с води:**  Не се очаква наличието на такива вещества.  **7. Очаквани общи емисии на вредни вещества във въздуха по замърсители:**  Не се очакват такива.  **8. Отпадъци, които се очаква да се генерират, и предвиждания за тяхното третиране:**  Отпадъците, които ще се очаква да се генерират от дейността на обекта са следните:  Строителни отпадъци, които ще се генерират по време на строителството на обекта. Ще се събират в специализирани контейнери за строителни отпадъци и ще се извозват за повторна преработка от лицензирана фирма. Ще бъде разработен план за управление на строителните отпадъци, съгласно изискванията на наредбата за строителни отпадъци.  По време на експлоатацията на обекта ще се генерират:   * Битовите отпадъци се образуват от персонала на търговския обект и от посетителите. Тези отпадъци ще се събират в контейнери за битови отпадъци и ще се обслужват фирмата, извършваща тази услуга в община Пловдив. * Различни видове опаковки /кашони, опаковъчни връзки, палети, опаковки с нарушена цялост и др./ които ще се събират разеделно в специално обособено за целта помещение по всички изисквания на екологичното законодателство и ще се предават на оползотворяваща организация по договор. * Утайки от каломаслоуловителя – ще се събират в определени за целта съдове и ще се предават на лицензирана фирма по договор * Страничните животински продукти /СЖП/ се съхраняват в специален хладилен шкаф, опаковани в плътни полиетиленови пликове със съответните маркировки и ще се предават на специализирана фирма по договор   Всички отпадъци, които ще се образуват от дейността на бъдещия обект, ще бъдат събирани, временно съхранени и предадени за последваща преработка съгласно изискванията и нормите на действащото законодателство.  Не се очаква генериране на емисии и отпадъци в количества, които ще окажат значително отрицателно въздействие върху най-близката защитена зона и върху компонентите на околната среда.  9. Отпадъчни води:  (очаквано количество и вид на формираните отпадъчни води по потоци (битови, промишлени и др.), сезонност, предвидени начини за третирането им (пречиствателна станция/съоръжение и др.), отвеждане и заустване в канализационна система/повърхностен воден обект/водоплътна изгребна яма и др.)  Заустването на отпадъчните води ще става в градската канализация, след пречистване до степен заустване в градска канализация.  **10. Опасни химични вещества, които се очаква да бъдат налични на площадката на предприятието/съоръжението:**  (в случаите по чл. 99б ЗООС се представя информация за вида и количеството на опасните вещества, които ще са налични в предприятието/съоръжението съгласно приложение № 1 към Наредбата за предотвратяване на големи аварии и ограничаване на последствията от тях)  От дейността не се предвижда отделянето на вредни емисии във въздуха, водите, почвата, както и не се очаква шумово натоварване. Не се очаква отделянето на опасни химични вещества при реализирането на ИП.  Обектът не се класифицира като предприятие и/или съоръжение с нисък рисков потенциал или предприятие и/или съоръжение с висок рисков потенциал, в което са налични опасни вещества по приложение № 3, поради което не е необходимо да се подава уведомление за извършената класификация с цел предотвратяване на големи аварии с опасни вещества и ограничаване на последствията от тях за живота и здравето на хората и за околната среда.  І. Моля да ни информирате за необходимите действия, които трябва да предприемем, по реда на глава шеста ЗООС. Моля, на основание чл. 93, ал. 9, т. 1 ЗООС да се проведе задължителна ОВОС, без да се извършва преценка.  ІІ. Друга информация *(не е задължително за попълване)*  Моля да бъде допуснато извършването само на ОВОС (в случаите по чл. 91, ал. 2 ЗООС, когато за инвестиционно предложение, включено в приложение № 1 или в приложение № 2 към ЗООС, се изисква и изготвянето на самостоятелен план или програма по чл. 85, ал. 1 и 2 ЗООС) поради следните основания (мотиви):  Прилагам:  1. Документи, доказващи уведомяване на съответната/съответните община/общини, район/райони и кметство или кметства и на засегнатото население съгласно изискванията на чл. 4, ал. 2 от Наредбата за условията и реда за извършване на оценка на въздействието върху околната среда, приета с Постановление № 59 на Министерския съвет от 2003 г.  2. Документи, удостоверяващи по реда на специален закон, нормативен или административен акт права за иницииране или кандидатстване за одобряване на инвестиционно предложение.  3. Други документи по преценка на уведомителя:  3.1. допълнителна информация/документация, поясняваща инвестиционното предложение;  3.2. картен материал, схема, снимков материал, актуална скица на имота и др. в подходящ мащаб.  4. Електронен носител - 1 бр.   |  |  | | --- | --- | | Дата: 25.03.2024г. | Уведомител: .........................  **„ЛИДЛ БЪЛГАРИЯ ЕООД ЕНД КО“КД**  *(подпис)* | |